ראלף שובר את האינטרנט

עלילה

הסרט מתרחש 6 שנים לאחר הסרט הראשון, כאשר מר ליטוואק מחבר את אולם הארקייד לרשת האלחוטית. דמויות המשחק מסתקרנות לגבי החיבור החדש, אך מסתבר שמדובר באזור אסור לכניסה. מאוחר יותר, שתי ילדות משחקות ב"Sugar Rush", ושוברות בטעות את ההגה כאשר הן נאבקות על השליטה במשחק בדמותה של ונלופי שבחרה לסטות מהמסלול הרשמי לקראת סוף הסיבוב. הילדות קוראות למר ליטוואק ומספרות לו על ההגה השבור ומר ליטוואק הודה כי לצערו יצטרך למכור את המשחק בסוף השבוע בשל העובדה שקשה למצוא כיום הגה דומה כי חברת המשחקים של "Sugar Rush" ראש פשטה את הרגל. הילדים באולם נרתמים לעזרתו ואומרים שבאיביי ניתן למצוא הגה דומה. מר ליטוואק בודק ומגלה שההגה יקר מדי, ומוותר על הרעיון לתקן את המכונה, ומחליט למסור את "Sugar Rush" לפירוק. לאחר שראלף רואה שוונלופי מרגישה מאוד רע עם העובדה שיסגרו לה את במשחק, הוא מתייעץ עם פליקס שממליץ לו ללכת לאיביי, ומבטיח לראלף שיחפה עליו. בעקבות כך, ראלף מחליט ללכת עם ונלופי לאיביי הנמצאת באינטרנט דרך הווי פיי החדש שהותקן, במטרה לרכוש הגה ולהציל את המשחק שלה.
כשהם מגיעים לעולם האינטרנט, הם מגלים שעולם האינטרנט הוא מקום שונה ממה שהם הכירו בעולם המשחקים. הם מגלים שבכדי לדעת לאן הולכים כדי לקנות הגה חדש, הם מגיעים ליודעוד, איש מנוע החיפוש שמכוון אותם לנסוע לאיביי. ונלופי וראלף מגלים שאיביי היא כמו קניון ענק ועל כל מוצר מתקיימת מכירה פומבית וכך מצליחים להגיע להגה, כשהוא כמעט נמכר למישהו אחר. ראלף וונלופי מציעים מספרים גדולים, וראלף זוכה תחת ההצעה 27,001 דולר ומנצח במכירה, אך מגלה שכדי שההגה יגיע לאולם המשחקים יומיים לפני שמר ליטוואק ימכור את המשחק, עליו להשיג כסף אמיתי תוך 24 שעות כי אם לא, ההגה יוחזר למכירה ו"Sugar Rush" יימכר. ונלופי וראלף מגיעים לג׳יי פי ספאמלי, שמציע להם לחפש כל מיני אביזרים, ולקבל עליהם כסף אמיתי. ונלופי וראלף מחפשים חפץ ששווה הרבה כסף וכך מגיעים למכונית של שאנק, עליה מוצע 40,000 דולר שכדי להשיג אותה, עליהם להיכנס למשחק "Slaughter Race" ולגנוב את המכונית היישר אליו. בזמן שראלף מסיח את דעתם של שאנק והצוות שלה, ונלופי גונבת את המכונית ומתחילה מרדף מכוניות קטלני, שעלול לגרום למוות מצידה ומצד ראלף. לאחר מרדף ארוך ונלופי כמעט ומנצחת בתחרות, אך שאנק חוסמת לה את היציאה. ראלף מסביר לשאנק שהם חייבים את המכונית כדי להשיג כסף בשביל להציל את המשחק של וונלפוי. שאנק מסבירה להם שהיא לא תתן להם את הרכב, אך מציעה דרך אחרת להרוויח כסף, באמצעות העלאת סרטונים משעשעים לבאזזטיוב אותו מנהלת חברתה הטובה יס, ולקבל עליהם כסף. כתוצאה מכך, היא מסריטה את ראלף אומר "אני אהרוס את זה" תוך כדי שמפוח עלים נושף לו על הפנים. מרגע יציאתם מהמשחק, ונלופי וראלף מתחילים להתווכח האם לחזור לג׳יי פי ספאמלי או ללכת לבאזזטיוב ליס. בסופו של דבר, ראלף נכנע לוונלופי והם הולכים לבאזטיוב. בבאזטיוב עצמה ראלף מציג את עצמו בפני יס, מנהלת האתר, שמסבירה לו מה לעשות ואף עוזרת לו לקבל פופולריות באתר ובכך להשיג את הכסף. מתוך רצון לעזור לראלף וונלופי יס שולחת שליחים (פרסומות קופצות) שיפרסמו את הסרטונים של ראלף ברחבי האינטרנט וביניהם ונלופי, המקבלת מכשיר קשר מיוחד בו היא תוכל לתקשר עם ראלף ונוסעת לאתר OH MY DISNEY ושם פוגשת דמויות רבות כמו איה מפו הדב, הסטורמטרופרים ממלחמת הכוכבים והנסיכות של דיסני. לאחר מכן ראלף מתקשר אליה ואומר לה שהוא השיג את הכסף והוא בדרך לאיביי לקנות את ההגה. ונלופי עונה בחיוב, אך מרגישה שמשהו בה לא בסדר, ואף שרה שיר על כך שהיא מעדיפה לחיות ב"מרוץ הקטל" במקום ב"Sugar Rush". כשראלף מצליח להשיג את הסכום הדרוש, הוא מנסה ליצור קשר עם ונלופי אך מגלה שהיא מנהלת שיחה עם שאנק שבמסגרתה היא מספרת לה שיותר טוב לה איתם מאשר שאר הדמויות במשחק "Sugar Rush", והמסלולים הקבועים שלא משתנים. כשראלף שומע זאת, הוא מחליט להוציא את ונלופי מהמשחק. כדי להצליח בכך, הוא נעזר בג׳יי פי ספאמלי, שלוקח אותו לאתר האפל, שם יקבל וירוס אי ביטחון שאותו יוכל לשתול במשחק ובכך לגרום לוונלופי לצאת מהמשחק. הווירוס כביכול לא מזיק, ופעולתו היא לאתר חוסר ביטחון ולשכפל אותו.
בינתיים, הדמויות האחרות מ"Sugar Rush" מוצאות להם בתים אחרים ו-15 המתחרות מ"Sugar Rush" מוצאות בית חם אצל פליקס המתקן וסמלת טמורה ג׳ין קלהון.
לאחר שראלף מצליח לקבל את הווירוס, הוא משתיל אותו במשחק, תוך כך שוונלופי מאבדת את ביטחונה העצמי והווירוס מתפשט. לאחר שכל מי שיצא מהמשחק שהחל לעבור אתחול, ונלופי מגלה שראלף עשה זאת ומשליכה מרוב זעם את התליון שנתנה לו שנשבר לשניים. השניים מתפצלים והווירוס נמלט דרך החור שנוצר במשחק לחלל האינטרנט ומגלה את חוסר הביטחון של ראלף ומשכפל עותקים של ראלף שרודפים אחר ונלופי בקריאה "חברה?" ואף גורמים לוירוס רציני וקריסה בעולם האינטרנט. ונלופי נמלטת ליודעוד ונפגשת שם עם ראלף האמיתי. יודעוד מסביר להם שכדי להיפטר מהווירוס ולהחזיר את עולם האינטרנט לקדמותו, הם חייבים או לטפל בחוסר הביטחון של ראלף (אשר נפסל מחוסר המציאות שבתוכנית) או למצוא את שער האנטי וירוס, בתנאי שישימו את ונלופי כפיתוי והיא תוליך את כל הראלפים אליו. אולם, הם נתפסים טרם הם מצליחים בכך, והראלפים מהווירוס אף מנסים להרוג את ראלף, אך נעצרים כאשר ונלופי מבטיחה להיות חברה נצחית של הראלף הענק הווירוסי. בתגובה ראלף מסביר לראלף הענק הווירוסי שהוא חייב להרפות מונלופי וזה יהיה קשה אך בסוף יהיה טוב, ובעקבות כך הווירוס נעלם שהרי חוסר הביטחון והתלותיות של ראלף טופלה.
הסרט מסתיים בכך שונלופי נשארת במשחק Slaughter Race, ראלף חוזר לארקייד שלו וההגה החדש מגיע לאולם המשחקים של ליטוואק, ו"Sugar Rush" חוזר לתפקד בלי ונלופי, ופרגון בין המתחרות של "Sugar Rush". כמו כן, ראלף וונלופי מתקשרים דרך הטלפונים שיס העניקה להם, וקובעים להיפגש בעוד חודשיים בזמן שייערך שדרוג למשחק של ונלופי.
אחרי הכתוביות מופיע קטע מיוחד שהופיע בטריילר.

הופעות קמע

הסרט כולל מגוון הופעות קמע של נסיכות דיסני ביניהן: שלגיה (פמלה ריבון / נעמה שטרית), סינדרלה (ג'ניפר הייל / אורלי תגר), אורורה (קייט היגינס / רויטל זלצמן), אריאל (ג'ודי בנסון / מייה קדוש), בל (פייג' אוהרה / אלונה אלכסנדר), יסמין (לינדה לרקין / רונה בקרמן), פוקהונטס (איירין בידרד / ריטה), מולאן (מינג-נה ון / דון לני גבאי), טיאנה (אניקה נוני רוז / אילנית גרשון), רפונזל (מנדי מור / משי קליינשטיין), מרידה (קלי מקדונלד / אילנית גרשון), אנה (קריסטן בל / עינת אזולאי), אלזה (אידינה מנזל / מונה מור) ומואנה (אאולי'אי קרוואלהו / משי קליינשטיין). כמו כן מופיעות בסרט דמויות נוספות ביניהן באז שנות אור (טים אלן/אלון נוימן), איירון מן מיקום מארוול וC-3PO ממלחמת הכוכבים. סוניק הקיפוד (רוג'ר קרייג סמית') מופיע גם בסרט זה לאחר הופעת הקמע שלו בסרט הראשון.

הפקה

באוקטובר 2012, ריץ' מור ציין בראיון כי הוא מעוניין בהפקת המשך ל"ראלף ההורס" וכי לו ולדיסני ישנם כמה וכמה רעיונות לגביו. בראיון נוסף מסר כי מריו ייקח חלק בסרט, ואף ציין את יחסיו הטובים עם נינטנדו, חברת האם של משחקי מריו. כמו כן ציין כי הוא רוצה שבחלק השני תופיע דמותו של טרון, זיכיון שנמצא בבעלות חברת דיסני. בנובמבר 2013 ציין מור כי המדבבים הראשיים הביעו הסכמה לחזור ולדובב את דמויותיהם בסרט המשך, וביולי 2015 סיפר ג'ון סי. ריילי כי הוא אף חתם לדיבוב בסרט המשך. בנוסף, בראיון שנתן באפריל 2014 הנרי ג'קמן, כותב הפסקול, הוא אמר כי תסריט סרט ההמשך נכתב. ב-30 ביוני 2016, נודע כי סרט ההמשך יופץ ב-8 במרץ 2018 ובסרט זה "ראלף יעזוב את הארקייד ויהרוס את האינטרנט".
בסוף חודש אפריל הודיעה דיסני על דחיית מועד ההפצה של הסרט ל-21 בנובמבר 2018.